Peltohanhikki

Peltohanhikki (Potentilla norvegica) on sormihanhikkien sukuun kuuluva yksivuotinen ruohovartinen kasvi.

Peltohanhikin varsi kasvaa 20–50 cm pitkäksi ja haarautuu pensasmaisesti. Lehdet ovat kolmisormiset, vihreät myös alapuoleltaan. Kukissa on viisi kullankeltaista terälehteä; teräväkärkiset verholehdet ovat usein pidemmät kuin terälehdet ja näkyvät tähtimäisinä terälehtien välistä. Peltohanhikki muistuttaa melko paljon huhtahanhikkia (Potentilla intermedia).

Peltohanhikkia esiintyy Pohjois- ja Keski-Euroopassa sekä Aasiassa ja Pohjois-Amerikassa. Suomessa se on yleinen lähes koko maassa. Peltohanhikki on enimmäkseen tulokaslaji ja alkuperäisenä se kasvaa vain Inarin Lapin kalliopahdoilla.

Lähteet

Aiheesta muualla 
Pinkka, Lajintuntemuksen oppimisympäristö: Peltohanhikki (Potentilla norvegica)
LuontoPortti: Peltohanhikki (Potentilla norvegica)
Kasviatlas: Peltohanhikin levinneisyys Suomessa
ITIS: Potentilla norvegica 
United States Department of Agriculture (USDA): Potentilla norvegica 

Sormihanhikit